钦定古今图书集成/明伦汇编/氏族典/第291卷 > 唐仲实
## 钦定古今图书集成/明伦汇编/氏族典/第291卷 > 唐仲实

按《万姓统谱》：“仲实名桂芳，歙人。状貌魁伟，颖悟绝人，
建康郡太守聘为明道书院司训，转建宁路崇安县
学教谕，严训迪，起颓废。秩满，迁南雄路儒学学正。至
正末，兵起，隐居授徒，不复仕进。戊戌年，明太祖驻跸
徽州，延访耆旧，守臣以名闻，与姚琏、郑桓俱召对称
旨，有樽酒束帛之赐。事载《五伦书》。”